|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Comunicat de presă**

După finalizarea primei sesiuni de admitere, la Universitatea „Vasile Alecsandri” din Bacău s-au înscris 2169 de candidaţi din care 1242 la studii universitare de licenţă, 579 la studii universitare de master şi 348 de candidaţi înscrişi pe locurile alocate pentru românii de pretutindeni. Comparativ cu anul trecut s-a înregistrat o creştere a candidaţilor de 30%. Conducerea Universității „Vasile Alecsandri” din Bacău le mulţumeşte tuturor colegilor şi studenţilor care s-au implicat în promovarea ofertei educaţionale şi reprezentanţilor din mass-media care au prezentat posibilităţile reale de formare oferite de universitate viitorilor studenţi.

Universitatea va efectua demersuri la Ministerul Educației Naționale pentru suplimentarea de locuri bugetate, care urmează a fi puse la dispoziția candidaților. Oferta educaţională a Universităţii include 33 de programe de studii universitare de licenţă, 34 de master şi 2 de doctorat, toate programele de studii fiind acreditate de către ARACIS.

Perioadele de înscriere pentru licenţă, la a doua sesiune de admitere sunt: Facultatea de Inginerie 04-28 septembrie; Facultatea de Litere 04-22 septembrie; Facultatea de Ştiinţe 04-20 septembrie, Facultatea de Ştiinţe Economice 04-22 septembrie; Facultatea de Ştiinţe ale Mişcării, Sportului şi Sănătăţii 04-19 septembrie și 04-20 septembrie.

Pentru master admiterea din toamnă va avea loc, după cum urmează: Facultatea de Inginerie 04-28 septembrie; Facultatea de Litere 04-20 septembrie; Facultatea de Ştiinţe 04-19 septembrie, Facultatea de Ştiinţe Economice 04-21 septembrie; Facultatea de Ştiinţe ale Mişcării, Sportului şi Sănătăţii 04-18 septembrie.

Informaţii complete privind admiterea pot fi obţinute accesând [www.admitere.ub.ro](http://www.admitere.ub.ro) şi www.facebook.com/UniversitateaVasileAlecsandriDinBacau.

**Prorector pentru etica şi imaginea universităţii,**

**Conf. univ. dr. Cristina CÎRTIŢĂ-BUZOIANU**